CELEX: 21996A0711(01)
Language: el
Date: 1996-07-11 00:00:00
Title: Διοικητικοί διακανονισμοί για το εμπόριο κλωστοϋφαντουργικών μεταξύ της Ευρωπαϊκής Κοινότητας και της Δημοκρατίας της Αργεντινής - Ρηματική διακοίνωση

Avis juridique important

|

21996A0711(01)

Διοικητικοί διακανονισμοί για το εμπόριο κλωστοϋφαντουργικών μεταξύ της Ευρωπαϊκής Κοινότητας και της Δημοκρατίας της Αργεντινής - Ρηματική διακοίνωση  

Επίσημη Εφημερίδα αριθ. L 173 της 11/07/1996 σ. 0002 - 0004

ΔΙΟΙΚΗΤΙΚΟΙ ΔΙΑΚΑΝΟΝΙΣΜΟΙ για το εμπόριο κλωστοϋφαντουργικών μεταξύ της Ευρωπαϊκής Κοινότητας και της Δημοκρατίας της Αργεντινής ΡΗΜΑΤΙΚΗ ΔΙΑΚΟΙΝΩΣΗ Η γενική διεύθυνση εξωτερικών σχέσεων της Επιτροπής των Ευρωπαϊκών Κοινοτήτων υποβάλλει τα σέβη της στην Αντιπροσωπεία της Δημοκρατίας της Αργεντινής στις Ευρωπαϊκές Κοινότητες και έχει την τιμή να αναφερθεί στη συμφωνία για τα κλωστοϋφαντουργικά προϊόντα που αποτέλεσε αντικείμενο διαπραγματεύσεων μεταξύ της Δημοκρατίας της Αργεντινής και της Κοινότητας και η οποία εφαρμόζεται από την 1η Ιανουαρίου 1987, όπως παρατάθηκε με την ανταλλαγή επιστολών που μονογραφήθηκε την 1η Ιανουαρίου 1992, και κατόπιν με την ανταλλαγή επιστολών της 18ης Δεκεμβρίου 1992.Με σκοπό την εξασφάλιση ομαλής και αποτελεσματικής εφαρμογής της συμφωνίας για την ενσωμάτωση του κλωστοϋφαντουργικού τομέα και του τομέα ένδυσης στο σύστημα κανόνων της ΓΣΔΕ στο πλαίσιο του Γύρου της Ουρουγουάης των διαπραγματεύσεων της ΓΣΔΕ, η Επιτροπή έχει την τιμή να ενημερώσει τις αρχές της Δημοκρατίας της Αργεντινής ότι σκοπεύει να κοινοποιήσει στο εποπτικό όργανο κλωστοϋφαντουργικών προϊόντων τις διατάξεις της προαναφερθείσας συμφωνίας για τα κλωστοϋφαντουργικά προϊόντα που περιέχονται στο συνημμένο κατάλογο, υπό μορφή «διοικητικών ρυθμίσεων» κατά την έννοια του άρθρου 2 παράγραφος 17 της συμφωνίας για τα κλωστοϋφαντουργικά του Γύρου της Ουρουγουάης.Η γενική διεύθυνση παρακαλεί θερμά τις αρχές σας να επιβεβαιώσουν το ταχύτερο δυνατό τη σύμφωνη γνώμη τους σχετικά με τις λεπτομέρειες της παρούσας κοινοποίησης.Με την ευκαιρία αυτή η γενική διεύθυνση εξωτερικών σχέσεων εκφράζει εκ νέου στην Αντιπροσωπεία της Δημοκρατίας της Αργεντινής στις Ευρωπαϊκές Κοινότητες τη βαθύτατη εκτίμησή της.Βρυξέλλες, . . .Διατάξεις της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Αργεντινής για το εμπόριο κλωστοϋφαντουργικών, που μονογραφήθηκε στις Βρυξέλλες στις 30 Σεπτεμβρίου 1986, όπως τροποποιήθηκε από τη συμφωνία υπό μορφή ανταλλαγής επιστολών που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αργεντινής για το εμπόριο κλωστοϋφαντουργικών, που μονογραφήθηκε στις Βρυξέλλες στις 18 Δεκεμβρίου 1992, και θα κοινοποιηθεί υπό μορφή διοικητικών ρυθμίσεων στο πλαίσιο του άρθρου 2 παράγραφος 17 της συμφωνίας κλωστοϋφαντουργικών του Γύρου της Ουρουγουάης >ΘΕΣΗ ΠΗΝΑΚΑ>ΡΗΜΑΤΙΚΗ ΔΙΑΚΟΙΝΩΣΗ Η Πρεσβεία της Δημοκρατίας της Αργεντινής στην Ευρωπαϊκή Ένωση υποβάλλει τα σέβη της στη γενική διεύθυνση εξωτερικών οικονομικών σχέσεων της Ευρωπαϊκής Επιτροπής και έχει την τιμή να αναφερθεί στη συμφωνία για τα κλωστοϋφαντουργικά μεταξύ της Δημοκρατίας της Αργεντινής και της Ευρωπαϊκής Ένωσης που μονογραφήθηκε στις 30 Σεπτεμβρίου 1986 και παρατάθηκε με ανταλλαγή επιστολών που μονογραφήθηκαν στις 24 Σεπτεμβρίου 1991 και στις 18 Δεκεμβρίου 1992, αντίστοιχα, και στη ρηματική διακοίνωση αριθ. 020830 της 22ας Δεκεμβρίου 1993.Όσον αφορά τη ρηματική διακοίνωση αριθ. 020830, με την οποία ανακοινώνεται ότι η Επιτροπή σκοπεύει να κοινοποιήσει στο εποπτικό όργανο κλωστοϋφαντουργικών προϊόντων τις διατάξεις της παραπάνω ρηματικής διακοίνωσης υπό μορφή «διοικητικών ρυθμίσεων», σας πληροφορούμε ότι η κυβέρνηση της Αργεντινής συμφωνεί με τους όρους της προαναφερθείσας διακοίνωσης.Με αυτή την ευκαιρία, η Πρεσβεία της Δημοκρατίας της Αργεντινής στην Ευρωπαϊκή Ένωση εκφράζει εκ νέου στη γενική διεύθυνση εξωτερικών οικονομικών σχέσεων της Ευρωπαϊκής Επιτροπής τη βαθύτατη εκτίμησή της.Βρυξέλλες, . . .